Keskustelu:Luettelo eduskuntavaalien ääniharavista

message: Mikähän on ollut äänioikeutettujen määrä valitun vaalipiir(e)issä valinta-aikana? -tKahkonen 22. maaliskuuta 2007 kello 06.56 (UTC)
Aamulehdessä 22.3. yleisönosastossa lukija kirjoitti, että Kuusinen olisi ollut 1948 kuudessa vaalipiirissä. Tuolloin Helsinki kuului vielä Uudenmaan vaalipiiriin. Mikähän oli tulos 1945? -tKahkonen 22. maaliskuuta 2007 kello 14.01 (UTC)
replies: text: "...v. 1945 hän hävisi vielä äänissä Ryömälle." (Veli-Pekka Leppänen: Ohranasta oppositioon. Kommunistit Helsingissä 1944–1951 (SKP:n Helsingin piirijärjestö 1994), s. 72.) Ja Ryömähän siis sai tuolloin 32 076 ääntä.--ap4k 31. heinäkuuta 2008 kello 23.34 (UTC)
replies: text: :Joo, eli hän saattaisi siis olla listalla mukana myös sen vuoden tuloksella. Entä vuodet 1951 ja 1954? Jotenkin tuntuu, että ne puuttuvat listalta. -tKahkonen 26. elokuuta 2008 kello 17.08 (EEST)
replies: text: ::Tuossa Mitä Missä Milloin 1988:n luettelossa ilmoitetaan vain paras tulos jokaiselta henkilöltä. Luettelo on siis osin puutteellinen ajalta ennen vaaleja 1958.--ap4k 30. elokuuta 2008 kello 23.10 (EEST)

message: Mitähän tässä mahdetaan listata? Esittelytekstin mukaan "suurimman henkilökohtaisen äänimäärän saaneet ehdokkaat". Mitä tämä tarkoittaa? Miksi esimerkiksi vuodelta 2011 on listattu kuusi ehdokasta? Näistä esimerkiksi Stubb ja Katainen on valittu samasta vaalipiiristä ja samasta puolueesta. --77.95.242.32 3. tammikuuta 2015 kello 15.00 (EET)
replies: text: Luettelossa näyttäisi olevan kaikki henkilöt, jotka ovat saaneet joissain eduskuntavaaleissa yli 15 000 ääntä. Tosin 1960-lukua edeltävältä ajalta tiedot ovat ilmeisesti vajaat, kuten johdannossa todetaan. Tämä on siis luettelo kaikkien aikojen suurimpien äänimäärien saajista, ei luettelo yksittäisten vaalien suurimman äänimäärän saaneista. --Risukarhi (keskustelu) 3. tammikuuta 2015 kello 15.20 (EET)
replies: text: :Äänimäärät pitäisi suhteuttaa asukaslukuun eli äänioikeutettujen joukkoon. Muuten ollaan iltapäivälehtien tasolla jotka repivät lööppejä siitä, että Uudenmaan ja Helsingin tunnetut ehdokkaat saavat kymmeniätuhansia ääniä. Taannoinkin todettiin, että suhteessa suosituin kansanedustaja oli ollut Pohjois-Karjalan Esa Lahtela. -Tiesittekö muuten että Francois Hollande sai enemmän ääniä presidentinvaaleissa kuin Sauli Niinistö. 77.95.242.32 2. maaliskuuta 2015 kello 20.07 (EET)
replies: text: ::Kuten kaikissa vaaliartikkeleissa, äänimäärät suhteutetaan tässäkin äänestäneiden (hyväksyttyjen äänien) eikä äänioikeutettujen joukkoon. Ehdokkaan vaalipiirissään saama ääniosuus on ilmoitettu vaaleista, joiden vaalipiirikohtaiset tulokset ovat helposti saatavilla netistä. Olisi toki hienoa, jos joku jaksaisi etsiä vanhempia tietoja Tilastokeskuksen julkaisuista. Vuotta 1970 edeltävältä ajalta olisi tosin selvitettävä myös kaikki ehdokkaan vaalipiirit, mikä ei taida onnistua sarjan Suomen virallinen tilasto 29 A (=Eduskuntavaalit) perusteella, koska niissä ei muistaakseni koskaan ilmoiteta ehdokaskohtaisia tietoja. Arkistoista tiedot varmasti olisivat löydettävissä, luultavasti joistain julkaisuistakin... Korkeimpien ääniosuuksien osalta luettelo on toki puutteellinen tuon nykyisen 15000 äänen rajauksen takia, ja tästä voisi ehkä mainita johdannossa. Kyseinen rajaus on syntynyt ihan omasta jaksamisestani, ja kuten jo 19. maaliskuuta 2007 artikkelia aloittaessani totesin: "voisi varmaankin laajentaa yli 10 000 saaneisiin". Tai johonkin muuhun rajaan asti, jolloin mukaan saataisiin esimerkiksi Esko-Juhani Tennilän 12 prosentin äänisaalis vuodelta 1983.--ap4k (keskustelu) 4. maaliskuuta 2015 kello 13.15 (EET)
replies: text: ::: Lisäsin Tennilän, ei viitsi viiden äänen vuoksi rajata pois. Olisihan tuollainen suurimpien ääniosuuksien tilasto mielenkiintoinen. Esimerkiksi Lapissa tuli tänä vuonna 11,4 % (Sara Seppänen), joka menisi artikkelin tämänhetkiseen listaan sijalle 5. Mutta kovin työläs se on ja johonkin raja täytyy vetää. Voisihan olla kaksi rajaa: 15 000 ääntä tai 10 % osuus - vaan kuka jaksaa laskea. -Kahkonen (käyttäjäsivu) 4. huhtikuuta 2023 kello 11.02 (EEST)
thread_title:  Mitä tämä artikkeli kertoo?